Hvis du kan lide at være blandt andre turister, men alligevel lidt afsides og privat., så er det måske den rigtige bolig!
Man kommer ikke tættere på havet. Det er skønt at stå tidligt op og nyde solopgangen og roen.
Måske ser man en skildpadde stikke hovedet op i vandoverfladen?
Vi var en familie med 3 voksne børn.
Vi var glade for, at der var snorkleudstyr i huset og nød at plaske rundt og se på fisk og klipper i det klare vand.
Næsten ved siden af, er der en restaurant med meget flink betjening. Vi kunne bestille vin og drinks, som blev serveret på vores egen plads foran huset.
I højsæsonen kan jeg forestille mig, at man bliver træt af de mange forbipasserende (som kigger misundeligt, fordi vi bor på en perfekt placering i et originalt hus). Men så kan man sidde helt privat i den hyggelige baghave. Huset er ikke med luksus komfort. Men der er alt hvad man skal bruge og man får en ægte græsk oplevelse i et historisk hus. Anbefaling: vi tog på vandretur ad en offentlig vandresti op til byen Mohos, som har et meget charmerende bytorv med restauranter og butikker med eget håndværk.
En smuk tur blandt oliventræer og geder. Fantastisk udsigt!. 12 km.
Medbring dug til bordet og et par lyskæder?
Vi vil se tilbage på en hyggelig ferie i et dejligt hus og en smuk havudsigt!